This Guitar (Can't Keep from Crying)

"This Guitar (Can't Keep from Crying)" (מאנגלית: "הגיטרה הזאת (לא יכולה להפסיק לבכות)") הוא שיר מאת המוזיקאי האנגלי ג'ורג' האריסון. השיר הוא חלק מהאלבום Extra Texture (Read All About It) משנת 1975. האריסון כתב את השיר כהמשך לשיר הפופולרי שלו מימי הביטלס "While My Guitar Gently Weeps", בתגובה לביקורת אישית שספג במהלך ולאחר סיבוב ההופעות שלו באמריקה הצפונית ב-1974 עם ראווי שנקר, במיוחד מ"רולינג סטון". גרסה ערוכה של השיר יצאה כסינגל בדצמבר 1975. הסינגל לא הצליח להיכנס למצעדים בארצות הברית או בבריטניה.

מילות השיר משמשות דוגמה לדיאלוג שהיה נפוץ בשנות ה-70 בין פזמונאים למבקרי מוזיקה. הביקורת החריפה של "רולינג סטון" על סיבוב ההופעות של האריסון ועל האלבום הנלווה לו, Dark Horse, היוותה תפנית מצד ההוצאה לאור, שבעבר הייתה אחת מתומכיו הקולניים ביותר, והובילה לטינה מתמשכת של האריסון כלפי המגזין בעשורים שלאחר מכן.

הריסון הקליט את השיר בלוס אנג'לס במהלך אפריל ומאי 1975, תקופה שהתאפיינה בייאוש רב מצידו לאחר סיבוב ההופעות. הקלטת השיר כוללת סולואי גיטרה בביצועם של האריסון והמוזיקאי האמריקאי . השיר זכה באופן מסורתי לביקורות מעורבות מצד מבקרים, בין היתר בשל השוואותיו ל-"While My Guitar Gently Weeps". האריסון הקליט מחדש את השיר בשנת 1992 עם , לשעבר חבר להקת יורית'מיקס. גרסה זו מופיעה כרצועת בונוס בהוצאה המחודשת של Extra Texture משנת 2014.

הערות שוליים

קטגוריה:שירי 1976
קטגוריה:סינגלים מ-1976
קטגוריה:שירים באנגלית
קטגוריה:שירי רוק
קטגוריה:שירי ג'ורג' האריסון